b"\n_START_ARTICLE_\nAvenged Sevenfold\n_START_PARAGRAPH_\nAvenged Sevenfold (tudi A7X) je ameri\xc5\xa1ka glasbena skupina, o katere \xc5\xbeanru bi se bilo te\xc5\xbeko opredeliti zaradi najrazli\xc4\x8dnej\xc5\xa1ih glasbenih zvrsti, s katerimi se ukvarjajo \xe2\x80\x93 tako zajemajo zvrsti od metalcore (Sounding the Seventh Trumpet), pa vse do hard rocka, ki rahlo prehaja v heavy metal (Diamonds in the Rough). Njihov znak se imenuje Deathbat \xe2\x80\x93 lobanja z netopirjevimi krili.\n_START_SECTION_\nBiografija\n_START_PARAGRAPH_\nKo so bodo\xc4\x8di \xc4\x8dlani leta 1999 ustvarili glasbeno skupino, so \xc5\xa1e obiskovali srednjo \xc5\xa1olo v Huntington Beachu, Kalifornija. Ni trajalo dolgo, da so s svojo agresivno me\xc5\xa1anico metala in punka napravili vtis. Skupina je tako julija 2001 uradno objavila svoj prvi album, Sounding the Seventh Trumpet pri zalo\xc5\xbebi Good Life Recordings. Leta 2003 slede\xc4\x8d album Waking the Fallen je bil izdan pri zalo\xc5\xbebi Hopeless Records, kar je porodilo zanimanje zanje pri Warner Bros. Records, ki so leta 2005 objavili njihov tretji album, City of Evil. Ta album je dosegel trideseto mesto na Billboard 200, single Bat Country pa se je nahajal okoli Top Ten. Spremljajo\xc4\x8d spot se je zelo pogosto vrtel na MTV-ju in Fuse-u, kar je \xc5\xa1e dodatno pripomoglo k njihovemu rasto\xc4\x8demu profilu. Posledi\xc4\x8dno je skupina osvojila nagrado Best New Artist na 2006 MTV Video Music Awards._NEWLINE_Medtem ko je povpra\xc5\xa1evanje za njimi nara\xc5\xa1\xc4\x8dalo, so Avenged Sevenfold preklicali turneje v jeseni 2006 in zbe\xc5\xbeali v Houston, TX, kjer so se za\xc4\x8deli ukvarjati z izdelavo novega, \xc4\x8detrtega albuma. Njihov self-titled album je bil izdan oktobra 2007 in je zasedel \xc4\x8detrto mesto na Billboard's Top 200, Almost Easy, single iz tega albuma, pa se je neprestano ponavljal po radijih. Zelo dobro se je album obnesel tudi v Angliji, kjer so se kar tri skladbe prebile v Top Five U.K. rock chartsov. A7X so priljubljenost albuma pomagali zvi\xc5\xa1ati s tem, ko so se udele\xc5\xbeili turneje po Severni Ameriki, Taste of Chaos tour. Leta 2008 izdan CD/DVD, Live in the LBC & Diamonds in the Rough, paket je prikazoval skupino med nastopom v Long Beachu."